1331.

Godina **1331** (MCCCXXXI) bila je redovna godina koja počinje u utorak (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak
* zima? - Izbio je sukob između kralja Stefana Dečanskog i sina Dušana (dubrovačko pismo od 5. februara izražava žaljenje "zbog nesloge koja među njima izbila"). Dečanski je u Zeti, traži galije i brodove od Dubrovnika, a Dušan "savet, pomoć i podršku". Nesigurnost u zemlji i ugrožene granice.
* 6. 1. - Papa Ivan XXII. je rezervisao za sebe pravo izbora i imenovanja biskupa u Bosni.
* 26. 1. - Papa šalje poslanicu napuljskom kralju Robertu i supruzi Sanči da zadovolje "opravdanje zahtjeve" ugarskog kralja Karla Roberta (sinovca napuljskog kralja, koji je tražio da mu se prizna pravo nasljedstva u Napulju i privremeno dâ vojvodina Salerno i gospoštija Monte San Angelo), kao i bračnu vezu - biti će dogovoreno da se mlađi ugarski princ Andrija oženi Ivanom, kćeri vojvode od Kalabrije.

* 2. 3. - Orhanove Osmanlije su nakon trogodišnje opsade zauzele Nikeju (Iznik).

* mart - Svrgnut je bugarski car Ivan Stefan, sestrić Stefana Dečanskog, na presto je postavljen despot Loveča Ivan Aleksandar (do 1371; Aleksandar je sestrić a Stefan sin bivšeg vladara Mihajla). Novi vladar ove godine povraća neke teritorije koje je Vizantija zauzela jesenas.

### April/Travanj &ndash; Jun/Lipanj
* proleće - Kralj Stefan Dečanski je krenuo na sina Dušana, koji živi u Zeti: razorene mnoge "palate" na obali Drimca, stigao je do Skadra a Dušan je s druge strane Bojane.
* april - Primirje u sukobu između Stefana Dečanskog i Dušana.
* 15. 4. - Srđ Kotoranin je premešten iz Kotora za biskupa u Puli, pošto ga Kotorani nisu prihvatali.
* maj - Dušan je prešao u Trebinje, posetio je Dubrovnik.

### Jul/Srpanj &ndash; Septembar/Rujan
* jul? - Stefan Dečanski zove sina, Dušan je nepoverljiv.
* leto - Konfliktna situacija između Stjepana Kotromanića i Mlečana oko Korčule i Brača, Mlečani su tražili brod i od Dubrovnika, na šta ovi nisu pristali.
* avgust - Grof Walter VI od Brienne na antikatalonskom krstaškom pohodu, uz podršku napuljskog kralja: iz Brindizija je napao Grofoviju Kefalonija i Zakint i Epirski despotat, čiji vladar Giovanni II Orsini, za sada, prihvata anžujsko sizerentvo napuljskog kralja Roberta. Walter će zatim napasti Katalonce u Atini i Tebi, ali bez uspeha.
* avgust - Umro je marinidski sultan Maroka Abu Sa'id Uthman II, nasleđuje ga sin Abu al-Hasan Ali ibn Othman (do 1348), zvani Crni sultan zbog tena.
* 21. 8.? - Dušan je sa malom vojskom opkolio oca u Nerodimlji - ovaj s malo pratnje beži u Petrič a Dušan zauzima dvor, riznicu i maćehu Mariju Paleolog sa decom. Otac se na kraju predao u Petriču i sa mlađom porodicom zatvoren u Zvečanu.
* 2. 9. - Zaključen mir između Gvelfa i Gibelina u Đenovi, uz posredovanje napuljskog kralja Roberta.

* 8. 9. - Arhiepiskop Danilo II je u Svrčinu, u drugom dvoru Nemanjića, na saboru plemstva i sveštenstva, krunisao Stefana Dušana za kralja (car 1346-55).
* 12. 9. - Karlo I. je nakon 30 godina đenovske vlasti povratio Monako za porodicu Grimani (on vlada do 1357).
* 27. 9. - Bitka kod Płowce u Poljsko-teutonskom ratu: vitezovi su odbili poljski napad, ali prekidaju pohod. Vitezovi su ove godine razorili Konin, grad će biti obnovljen na drugom mestu.

### Oktobar/Listopad &ndash; Decembar/Prosinac
* 22. 10. - Rat ere Genkō: Šogunat Kamakura je postavio cara Kōgona (do 1333), pošto je prethodni car Go-Daigo pokušao zbaciti vojni šogunat i vratiti vlast carevoj civilnoj vladi, ali je odat i uhvaćen (vodi novu pobunu 1333, kada je šogunat oboren).
* 26. 10. - Dubrovačko Vijeće umoljenih zaključilo da poslanici koji odlaze u Srbiju pomenu i pitanje Stona, srpske eksklave (biće kupljena 1333).
* 11. 11. - Stefan Uroš III Dečanski, bivši srpski kralj, umro u Zvečanu (ubistvo ili stres).

* 20. 11. - Na poticaj cara Ludwiga, osnovan je Švapski savez gradova.

### Kroz godinu
*  Nemački vitez Palman Braht stupa u Dušanovu službu.
* Ružir, vojvoda bosanskog bana, nanosi "ozbiljne štete" Dubrovniku, traži za sebe, zatim za bana, isplatu mogoriša.
* Pobuna u Puli: Sergijevci (Castropola) su protjerani a grad uzimaju Mlečani (do 1797).
* Hvarski statut. Prvi put se pominje Sućuraj.
* Prvi put se pominju Crnojevići (njihov predak Đuraš Ilijić je savetnik novog kralja Dušana).
* Švedski kralj Magnus IV proglašen punoletnim sa 15 godina - u Norveškoj dolazi do pobune jer bi kralj morao imati 20 godina (ugušena 1333).
* Veliko Kneževstvo Vladimira je priključeno Moskvi.
* Tarmaširin je novi vladar Čagatajskog kanata - zove se Ala-ad-din nakon prelaska u Islam, zbačen je 1334.
* Crna smrt: kuga se pojavila u Kini, u provinciji Hebei, zatim se širi u Hunan; za dve godine umire 13 miliona ljudi.

## Rođenja

* 16. 2. - Coluccio Salutati, filozof, firentinski političar († 1406)
* Ulrik I. Celjski, grof († 1368)

## Smrti

* 24. 11. - Stefan Uroš III Dečanski, srpski vladar (* 1285)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I